
ΝΟΜΟΣ ΒΟΙΩΤΙΑΣ 
ΔΗΜΟΣ ΑΛΙΑΡΤΟΥ – ΘΕΣΠΙΕΩΝ 	
                                                                                                                 Αλίαρτος, 19-08-2026

                                                           Δελτίο Τύπου 
Πολιτιστικό καλοκαίρι 2026 στον Δήμο Αλιάρτου – Θεσπιέων.
Ένα πλούσιο πρόγραμμα πολιτιστικών εκδηλώσεων έχει ετοιμάσει για το φετινό καλοκαίρι ο Δήμος Αλιάρτου – Θεσπιέων, προσκαλώντας κατοίκους και επισκέπτες να συμμετάσχουν σε ένα ξεχωριστό πολιτιστικό ταξίδι, με μουσική, θέατρο, παραδοσιακούς χορούς, πολιτιστικές δράσεις και εκδηλώσεις που αναδεικνύουν την ιστορία, την παράδοση και τον πολιτισμό του τόπου. 
Ο κύκλος των εκδηλώσεων «Πολιτιστικές Εκδηλώσεις Αυγούστου – Σεπτεμβρίου 2026» ξεκινά τον Αύγουστο και συνεχίζεται έως τα τέλη Σεπτεμβρίου, φιλοξενώντας δράσεις σε Αλίαρτο, Θεσπιές, Άσκρη, Νεοχώρι, Μάζι και άλλες περιοχές του Δήμου. 
Παράλληλα, από 21 έως 30 Αυγούστου πραγματοποιείται το 3ο Φεστιβάλ Κήπων Αλιάρτου 2026, στο πλαίσιο του οποίου περιλαμβάνονται:
* Παρασκευή 21 Αυγούστου Μουσική βραδιά << 33Ο Αντάμωμα Σαρακατσαναίων Βοιωτίας>>
* Σάββατο - Κυριακή 22-23 Θρησκευτική πανήγυρη Δ.Κ. Ευαγγελιστρίας 
*  Κυριακή 23 Αυγούστου: Μουσική βραδιά – αφιέρωμα στον Θάνο Μικρούτσικο.
*  Δευτέρα 24 Αυγούστου: Παραδοσιακοί χοροί με συνοδεία ζωντανής μουσικής.
*  Τρίτη 25 Αυγούστου: Θεατρική παράσταση από την ομάδα του κ. Κώστα Ανταλόπουλου.
*  Τετάρτη 26 Αυγούστου: Έντεχνη μουσική βραδιά.
*  Πέμπτη 27 Αυγούστου: Παράσταση Καραγκιόζη για τους μικρούς μας φίλους.
*  Παρασκευή 28 Αυγούστου: Θρησκευτική Πανήγυρη στο Μάζι Αλιάρτου - Εκδηλώσεις   από τον Πολιτιστικό Σύλλογο στην Πλατεία Μαζίου.
*  Σάββατο 29 Αυγούστου: Θεατρική παράσταση με την παρουσίαση της αρχαίας τραγωδίας «Ανδρομάχη» του Ευριπίδη.
* Κυριακή 30 Αυγούστου: Μουσική βραδιά με τους Γιαγκίνηδες. 

** Ξεχωριστή θέση στο πρόγραμμα έχει η μουσική εκδήλωση «Στο φως του φεγγαριού – Αρχαιολογικοί χώροι και μνημεία με την πανσέληνο», η οποία θα πραγματοποιηθεί την Πέμπτη 27 Αυγούστου 2026, στις 21:00, στον αύλειο χώρο της Αρχαιολογικής Συλλογής Θεσπιών.
Στην εκδήλωση συμμετέχουν η Λίλιαν Μαδιανού στο τραγούδι και ο Σπύρος Πανουργιάς στην κιθάρα και το τραγούδι. 
Η δράση συνδιοργανώνεται από την Εφορεία Αρχαιοτήτων Βοιωτίας και τον Δήμο Αλιάρτου – Θεσπιέων. 

Το πρόγραμμα συνεχίζεται και τον Σεπτέμβριο:
*  5 και 6 Σεπτεμβρίου: Γιορτή Κρασιού στην Άσκρη.
*  Σάββατο 5 Σεπτεμβρίου ώρα 08:00 Υψηλάντειος Δρόμος- εκκίνηση τερματισμός Πλατεία Υψηλάντη
*  11, 12 και 13 Σεπτεμβρίου: «Πολιτιστικά Γυναικεία Γεφυρώματα». Κήποι Αλιάρτου-Πλατεία Αλιάρτου
[bookmark: _GoBack]*  Κυριακή  13 Σεπτεμβρίου <<Υψηλάντεια>> ώρα 10:00  Μονή Αγίου Νικολάου Υψηλάντη, συνδιοργάνωση με Περιφέρεια Στερεάς Ελλάδος και πλατεία Υψηλάντη, συνδιοργάνωση με Πολιτιστικό Σύλλογο Υψηλάντη.
*  Ναός Αγίας Σωτήρας και πλατεία Μαυρομματίου, 26 και 27 Σεπτεμβρίου: «Σκουρτανιώτεια». 
Ο Δήμος Αλιάρτου – Θεσπιέων, με τη συνεργασία των πολιτιστικών συλλόγων και φορέων της περιοχής, δημιουργεί ένα πρόγραμμα που συνδυάζει την τέχνη και την ψυχαγωγία με την τοπική ιστορία και παράδοση.
Με κεντρικό μήνυμα ότι «Πολιτισμός είναι… η ψυχή του τόπου μας!», καλεί όλους τους πολίτες και τους επισκέπτες να συμμετάσχουν στις εκδηλώσεις και να γνωρίσουν τις πολιτιστικές, ιστορικές και φυσικές ομορφιές του Δήμου. 
Η είσοδος σε όλες τις εκδηλώσεις είναι δωρεάν για το κοινό.
Ο Δήμος Αλιάρτου – Θεσπιέων ευχαριστεί θερμά τους πολιτιστικούς συλλόγους, τους φορείς, τους καλλιτέχνες και όλους όσοι συμβάλλουν στην υλοποίηση του φετινού προγράμματος και εύχεται σε όλους ένα όμορφο, δημιουργικό και γεμάτο πολιτισμό καλοκαίρι.

